Η αρχική κράτηση ήταν για άλλο κατάλυμα, όμως εξαιτίας ενός προβλήματος που προέκυψε στο διαμέρισμα την προηγούμενη της άφιξης μας, μας κάλεσαν για να μας ενημερώσουν και να μας προτείνουν να μας μετακινήσουν στο συγκεκριμένο κατάλυμα. Η επικοινωνία μας με τους διαχειριστές ήταν πολύ καλή και οι οδηγίες τους ήταν πολύ κατατοπιστικες.
Το διαμέρισμα είναι πολύ κοντά στο Καλλιμάρμαρο και σε Cafe του Παγκρατίου. Ησυχη και όμορφη γειτονιά. Το σπίτι ανακαινισμενο, με πολύ ωραία διαρρύθμιση και άνετους χώρους. Ισόγειο διαμέρισμα, που από την πίσω πλευρά είναι υπερυψωμένο και έχει μπαλκονι.